CELEX: 32014R1027
Language: bg
Date: 2014-07-25 00:00:00
Title: Делегиран регламент (ЕС) № 1027/2014 на Комисията от 25 юли 2014 година за изменение на приложение I към Регламент (ЕО) № 1528/2007 на Съвета за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство, както е изменен с Регламент (ЕС) № 527/2013 на Европейския парламент и на Съвета за изменение на Регламент (ЕО) № 1528/2007 на Съвета по отношение на изключването на определени държави от списъка с региони или държави, които са приключили преговори

30.9.2014   
            
            
               BG
            
            
               Официален вестник на Европейския съюз
            
            
               L 284/5
            
         ДЕЛЕГИРАН РЕГЛАМЕНТ (ЕС) № 1027/2014 НА КОМИСИЯТА
   от 25 юли 2014 година
   за изменение на приложение I към Регламент (ЕО) № 1528/2007 на Съвета за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство, както е изменен с Регламент (ЕС) № 527/2013 на Европейския парламент и на Съвета за изменение на Регламент (ЕО) № 1528/2007 на Съвета по отношение на изключването на определени държави от списъка с региони или държави, които са приключили преговори
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1528/2007 на Съвета от 20 декември 2007 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство (1), както е изменен с Регламент (ЕС) № 527/2013 на Европейския парламент и на Съвета от 21 май 2013 г. за изменение на Регламент (ЕО) № 1528/2007 на Съвета по отношение на изключването на определени държави от списъка с региони или държави, които са приключили преговори (2), и по-специално членове 2а и 2б от него,
   като има предвид, че:
   
               (1)
            
            
               Списъкът на държавите бенефициери от безмитния и безквотен режим на вноса на ЕС е установен с приложение I към Регламент (ЕО) № 1528/2007 (Регламента относно достъпа до пазара).
            
         
               (2)
            
            
               Преговорите по Споразумението за икономическо партньорство (споразумението) между Европейската общност и нейните държави членки, от една страна, и Централна Африка като страна по споразумението, от друга страна, приключиха на 17 декември 2007 г.
            
         
               (3)
            
            
               Ботсуана, Камерун, Кот д'Ивоар, Фиджи, Гана, Кения, Намибия и Свазиленд не са предприели необходимите стъпки за ратификация на съответните споразумения. Вследствие на това, в съответствие с член 2, параграф 3 от Регламент (ЕО) № 1528/2007, и по-специално буква б) от него, приложение I към посочения регламент бе изменено с Регламент (ЕС) № 527/2013. Тези страни престават да бъдат обхванати от режима за достъп до пазара, разрешен съгласно Регламент (ЕО) № 1528/2007, считано от 1 октомври 2014 г.
            
         
               (4)
            
            
               Комисията е оправомощена да приема делегирани актове в съответствие с членове 2а и 2б от Регламент (ЕО) № 1528/2007 за изменение на приложение I към посочения регламент посредством повторното включване на държавите, които са били изключени съгласно Регламент (ЕС) № 527/2013, веднага след като тези държави предприемат необходимите действия за ратификация на съответните споразумения.
            
         
               (5)
            
            
               Камерун предприе необходимите действия за ратификация на своето споразумение и уведоми депозитаря на споразумението за това на 22 юли 2014 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Повторно включване на държава в приложение I
   В приложение I към Регламент (ЕО) № 1528/2007 се добавя следната държава:
   
                
            
            
               Република Камерун.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 октомври 2014 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юли 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 348, 31.12.2007 г., стр. 1.
   
      (2)  ОВ L 165, 18.6.2013 г., стр. 59.